**РЕПУБЛИКА СРБИЈА**

**ВИСОКА ТЕКСТИЛНА СТРУКОВНА ШКОЛА**

**ЗА ДИЗАЈН, ТЕХНОЛОГИЈУ И МЕНАЏМЕНТ**

**Број: 01-101/3**

**21. 03. 2014. Године**

**Б е о г р а д**

**Старине Новака бр. 24**

**vtts@eunet.rs**

**ПОЗИВ ЗА ПОДНОШЕЊЕ ПОНУДЕ**

**у поступку јавне набавке мале вредности 1/2014 „Сређивање фасаде школске зграде“**

 На основу члана 31. и 39. Закона о јавним набавкама (,,Сл.гласник РС“, бр. 124/12), Правилника о обавезним елементима конкурсне документације у поступцима јавних набавки и начину доказивања испуњености услова Број 110-00-2/2013-01 од 27.03.2013.године и Одлуке о покретању поступка јавне набавке мале вредности бр. 01-101 од 12.03.2014. године, Комисија за јавну набавку образована решењем наручиоца бр. 01-101/1 од 12.03.2014.године позива понуђаче да поднесу писану понуду за доделу и закључење уговора о јавној набавци радова.

|  |  |
| --- | --- |
| **Назив наручиоца:** | Висока текстилна струковна школа за дизајн, технологију и менаџмент |
| **Адреса наручиоца:** | Београд, Старине Новака бр. 24 |
| **Интернет страница наручиоца:** | www. vtts.edu.rs |
| **Е-mail адреса наручиоца:** | vtts@eunet.rs |
| **Врста наручиоца:** | Високошколска установа |
| **Врста поступка јавне набавке:** | Јавна набавка мале вредности |
| **Врста предмета:** | Радови |

|  |  |
| --- | --- |
| **Кратак опис предмета набавке:**  | Предмет јавне набавке је «**сређивање фасаде школске зграде**».Објекат у коме Висока текстилна струковна школа за дизајн, технологију и менаџмент изводи наставу саграђен је 1917. године. С обзиром на старост објекта и на изостало одржавање, фасада зграде је и поред делимичних поправки изведених у последњих неколико година дотрајала, односно оштећена у великој мери. Дешава се да делови старог малтера отпадају што угрожава безбедност студената и запослених у Школи. Радови на обнављању фасаде не захтевају промену изгледа објекта. Објекат нема статус културног добра нити ужива посебну заштиту у смислу одредаба Закона о културним добрима. Циљ је да се овим радовима отклоне реалне опасности по питању безбедности студената и запослених и побољшају услови за рад запослених и за извођење наставе.  |
| Опис предмета садржи природу и обим радова и основна обележја радова, место извршења радова: |
| **Ознака предмета набавке:**  | 45400000 завршни грађевински радови45443000 фасадни радови |
| Ознака из класификације делатности односно назив и ознака из општег речника набавке: |

 **Конкурсну документацију понуђачи могу преузети на један од начина:**

* лично/непосредно у просторијама наручиоца у Београду, ул.Старине Новака бр.24, канцеларија/соба бр. 13, сваким радним даном у времену од 09,00 – 13,00 часова све до истека рока за достављање понуда,
* са интернет странице наручиоца vtts.edu.rs,
* са сајта Портала за јавне набавка као и
* поштом / ел.поштом или курирском службом, понуђачима који упуте захтев наручиоцу за достављање конкурсне документације на један од наведених начина. Документација ће у овом случају бити послата најкасније у року од 2 (два) дана од дана пријема захтева, на захтевани начин и то **о трошку понуђача**. Уколико се потенцијални понуђач одлучи за наведени начин преузимања конкурсне документације, неопходно је да на име трошкова штампања и достављања исте на адресу понуђача извршити уплату у износу 1.000,00 динара на рачун наручиоца 840-1856666-64. Наручилац не сноси одговорност за рок трајања испоруке извршене путем поште и курирске службе.

Понуђачи који преузму конкурсну документацију на један од наведених начина и који донесу одлуку о активном учешћу у јавној набавци су у обавези да попуне, потпишу и овере **''Потврду о преузимању конкурсне документације''** и исту непосредно, путем поште или скенирану доставе на адресу наручиоца или на Е-mail адресу: vtts@eunet.rs

**Напомена:** Само понуђачи који доставе **''Потврду о преузимању конкурсне документације''** искључиво у писаном облику (поштом, електронском поштом, факсом), могу тражити додатне информације или објашњења у вези са конкурсном документацијом најкасније **5 (пет) радних дана** пре истека рока за подношење понуда.

Понуде морају бити припремљене и поднете у складу са позивом за подношење понуде и конкурсном документацијом.

Понуђач је дужан да испуњава све обавезне и додатне услове из конкурсне документације одређене у складу са чл. 75. и 76. Закона о јавним набавкама, што доказује на начин дефинисан конкурсном документацијом.

Понуђач је дужан да приликом подношења понуде достави тражене прилоге као и да попуни, потпише и овери обрасце који су дати у конкурсној документацији, јер ће се једино понуда која буде достављена са траженим прилозима и попуњеним, потписаним и овереним обрасцима узети у разматрање.

Понуђачи су дужни да понуду сачине према упутству наручиоца и да је у писаном облику доставе у запечаћеној коверти/кутији на адресу наручиоца у Београду, ул. Старине Новака бр. 24 са назнаком ''Понуда за јавну набавку радова бр. 1/2014 - НЕ ОТВАРАТИ'', **најкасније** до дана **31.03.2014.** године до **12.00 часова**.

Коверат/кутија на предњој страни мора имати заводни печат и број понуђача. Понуђач је дужан да на полеђини коверте/кутије назначи назив, адресу, телефон и име и презиме контакт особе понуђача, као и да ли понуђач наступа самостално, са подизвођачем или понуду подноси група понуђача, када је неопходно назначити назив, седиште за сваког члана и назначити ко је носилац посла - овлашћени члан групе.

Понуђач је у обавези да понуду, обрасце и доказе захтеване конкурсном документацијом достави у затвореној коверти или кутији, затворено и упаковано на начин да се не могу накнадно убацивати, одстрањивати или замењивати поједини листови, односно прилози као и да се приликом отварања понуде са сигурношћу може утврдити да се понуда први пут отвара. **Напомена:** документе финансијског обезбеђења (менице и менична овлашћења) упаковати неоштећене са осталом траженом документацијом.

Наручилац ће приликом пријема понуда на коверти/кутији обележити **''Време, евиденциони број и датум пријема понуде''** према редоследу приспећа. Свим понуђачима који понуду доставе непосредно наручилац предаје **''Потврду о пријему понуде**''.

Понуде које буду стигле до наведеног рока сматраће се **''Благовременом понудом''** и узеће се у разматрање. **Неблаговремене понуде** се неће отварати и по окончању поступка отварања ће бити враћене понуђачу уз повратницу, са назнаком да је иста поднета неблаговремено.

**Напомена:** Уколико понуђач подноси понуду путем поште, без обзира да ли је послао понуду обичном, препорученом пошиљком или путем брзе поште, **релевантна је једино чињеница када је наручилац понуду примио**, односно да ли је наручилац примио понуду пре истека рока за подношење понуда (у којој ситуацији ће понуда бити благовремена), **те није релевантан моменат када је понуђач послао понуду**.

Јавно отварање понуда ће се обавити **одмах након истека рока за достављање понуда** тј. дана **31.03.2014.**.године у **12.30** **часова** у просторијама наручиоца у Београду , ул. Старине Новака бр. 24, канцеларија/соба бр.13. Отварању понуда може присуствовати свако заинтересовано лице а у поступку отварања понуда могу активно учествовати само овлашћени представници понуђача који су дужни да **пре почетка отварања понуда** комисији за јавну набавку поднесу овлашћење за активно учешће у поступку отварања понуда.

Критеријум за оцену понуда је: **најнижа понуђена цена**

Одлука о додели уговора ће бити донета у року од највише **10 (десет) дана**, рачунајући од дана јавног отварања понуда.

 Додатне информације се могу добити до истека рока за подношење понуда, сваког радног дана на тел: 011/3234-002 од 9 до 13 часова. Особа за контакт је Мирослав Лековић, телефон: 011/3234-002, Е-mail адреса vtts@eunet.rs .